Naručilac:  DOO 'Parking servis Žabljak
Komisija za sprovođenje postupka javne nabavke
Broj : 73/24
Datum, 27.02.2024.godine

Komisiji za sprovođenje postupka javne nabavke je preko CEJN-a dana 24.2.2024. godine u 15:38 sati dostavljen zahtjev za pojašnjenje tenderske dokumentacije zaveden kod naručioca pod brojem 71/24 od 06.02.2024.godine za tendersku dokumentaciju broj 58/24 od 12.02.2024. godine za nabavku i montažu opreme za parking Hotel "Žabljak" za potrebe DOO Parking servis Žabljak šifra postupka 68061

koji glasi:
Predmet: ZAHTJEV ZA POJAŠNJENJE TENDERSKE DOKUMENTACIJE, šifra postupka #68061
1. Kako je članom 8 Zakona o javnim nabavkama definisano „Naručilac ne smije da ograniči ili spriječi konkurenciju između privrednih subjekata, a naročito ne smije da onemogući učešće privrednog subjekta u postupku javne nabavke neopravdanom primjenom pregovaračkog postupka ili primjenom diskriminatornih uslova i kriterijuma ili mjera kojima se favorizuju pojedini privredni subjekti“, molimo Vas da nam dostavite pojašnjenje na koji način je predmet nabavke povezan za specifičnom bojom opreme? Koji su to saobraćajni ili drugi standardi koji traženu žutu boju RAL1003 (stavke 2, 3, 4 i 5), a koja uvećava troškove nabavke i samim tim ponuđenu cijenu svih ponuđača osim jednog određenog - Scheidt & Bachmann, definišu poželjnom ili preporučljivom za „čišćenje snijega u Žabljaku odnosno bolje vidljivosti snjegočistaća, da ne bi došlo do oštećenja opreme“ kako stoji u Vašem odgovoru broj 64/24 od 22.02.2024. godine objavljenom na CEJN-u? Da li su to Zakoni i standardi Crne Gore, Evropske unije ili akta sa kojim mi kao ponuđači opreme za parkirališta još uvijek nismo upoznati?
2. Stavke 2 i 3 tehničke specifikacije, koje se odnose na ulazni distributer kartica i izlazni čitač kartica zahtijevaju Klimatski set A, a stavka 5 Automatska stanica za plaćanje Klimatski set B, pa Vas molimo za pojašnjenje navedenog. Da li to znači da je jedna klimatska zona na mjestu ulaznih i izlaznih elemenata, a naplata parkinga će da se vrši u drugoj klimatskoj zoni?
3. Članom 80 Zakona o javnim nabavkama predviđeno je „Predmet nabavke mora biti određen po vrsti i nazivu, na način da predstavlja tehničku, tehnološku, funkcionalnu ili drugu cjelinu i omogućava sačinjavanje odgovarajuće ponude”, a članom 87 ZJN „Tehnička specifikacija, zavisno od vrste predmeta nabavke, sadrži opis, odnosno naziv predmeta nabavke u cjelini, po partijama i po stavkama, bitne karakteristike predmeta nabavke (kvalitet, dimenzija, oblik, bezbjednost, performansa, označavanje, rok upotrebe, jedinica mjere, količina i dr.)“, a stavkom 1 tehničke specifikacije opis predmeta je definisan na sledeeći način: “OPIS I SPECIFIKACIJA ZA JAVNU NABAVKU OPREME SISTEMA NAPLATE I KONTROLE PARKIRANjA ZA PARKING Hotel Žabljak, ŽABLJAK Predmet javne nabavka je nabavka i montaža parking opreme za kontrolu ulaza-izlaza na parkialištu: Hotel Žabljak, Žabljak. Oprema za kontrolu ulaza – izlaza na predmetnom parkiralištu mora da obezbedi nesmetano funkcionisanje sistema kontole i naplate parkiranja. Sistem mora da bude BARCODE, kao medij da koristi jednokratnu parking karticu - papir težine minimum 175 g/m². Izlazni čitač kartica mora da prihvata kartice i da nakon verifikacije odlaže kartice unutar uređaja (radi upoređivanja i mogućnosti kontrole). Automatska stanica za plaćanje mora da izdaje gotovinske račune. Automatska stanica za plaćanje mora da poseduje reciklažna skladišta za prijem papirnog (minimum 1200 novčanica) i kovanog novca, kao i dodatna skladišta kovanog novca. Gotovinske transakcije moraju biti fiskalizovane. Sistem mora da poseduje RF transpoder kartice (proksimiti) za pretplatnike sa mogućnošću upisa i čitanja podataka sa kartice na svim kontrolnim uređajima ulaz/izlaz/automatska platna stanica. Sistem mora da poseduje modifikovanu nadogradnju. 

Vreme otvaranja i zatvaranja rampe ispod 2s. Parking oprema mora da poseduje dodatne klimatski set zbog korišćenja u ekstremnim vremenskim uslovima. Sistem mora da poseduje i informacione table za obaveštavanje korisnika o broju slobodnih parking mesta kao i sistem za brojanje parking mesta u ekstenom okruženju sa prikazom slobodnih parking mesta na informacionu tablu gde je moguća ručna korekcija slobodnih parkig mesta.ZR/POS - Ručna naplata PC hardver i softver Tip: ZR Mediji: Barkod (QR code, Data Matrix) Softverski paket: Premium PC hardver Tip: - POS-R Mediji:Barkod (QR code, Data Matrix) Validacija barkod kartica Validacija RF transponder kartica”. Molimo Vas još jednom da stavku 1 definišete na jasan i nedvosmislen način, u skladu sa ZJN.
[bookmark: _GoBack]4. Stavkom 1 tehničke specifikacije traženo je „Automatska stanica za plaćanje mora da izdaje gotovinske račune“ i „Gotovinske transakcije moraju biti fiskalizovane“, a stavkom 5 u bitnim karakteristikama navedeno je „Prijem platnih kartica (kompletna instalacija do POS terminala)“. Podsjećamo Vas da je, prema Zakonu o fiskalizaciji u prometu proizvoda i usluga, Zakonu o porezu na dodatu vrijednost i u krajnjem Zakonu o zaštiti potrošača Crne Gore, obaveza prodavca da izda račun za svaku izvršenu transakciju i da svaki račun, gotovinski i bezgotovinski, mora biti fiskalizovan, te Vas molimo za pojašnjenje zašto se samo za gotovinske tranasakcije izdaje račun i trebaju biti fiskalizovane, kada to isto mora da važi i za bezgotovinske a nije nigdje navedeno u specifikaciji. Da li navedenim sistemom naplate Naručilac ulazi u zonu sive ekonomije?
Odgovor:
1. U obavještenju broj 68/24 od 26.02. 2024.godine naveli smo da je shodno članu 88 stav 3 i 4 Zakona o javnim nabavkama ( ''Službeni list CG '' br.074/19), Tenderskom dokumentacijom broj 56/24 od 12.02.2024. godine za nabavku i montažu opreme za parking Crno jezero za potrebe DOO Parking servis Žabljak šifra postupka 68025, predviđeno je da ponuđači mogu ponuditi ekvivalentna rješenja uz podnošenje dokaza o ekvivalentnosti.
“Za sve stavke u kojima u kojima se pominju proizvođač, tip ili kataloški broj određenog proizvoda, ponuđači su u mogućnosti da ponude ekvivalentni proizvod. Kao dokaz o ekvivalentnosti ponuđenih proizvoda ponuđač mora dostaviti tehničke listove, sertifikate, ateste ili Izjavu o usaglašenosti od strane proizvođača. Takođe, način dokazivanja ekvivalentnosti za tražene standarde dokazuje se dostavljanjem dokaza od strane nadležnog organa ili akreditovane organizacije kojima se potvrđuje da ponuđeni standardi odgovaraju traženim.” 
2. Zbog ekstremnih klimatskih uslova na Žabljaku, Naručilac smatra da oprema treba da posjeduje i posebne dodatne klimatske setove radi zaštite i dugotrajnosti opreme, kako je i navedeno u stavkama 2.i 3. tehničke specifikacije.
3. Tehnička specifikacija za tendersku dokumentaciju broj 58/24 od 12.02.2024. godine za nabavku i montažu opreme za parking Hotel "Žabljak" za potrebe DOO Parking servis Žabljak šifra postupka 68061, usaglašena je sa članom 87 ZJN odnosno sadrži opis odnosno naziv predmeta nabavke, bitne karakteristike predmeta javne nabavke (kvalitet, dimenzija, oblik,  rok upotrebe, jedinica mjere, količina i dr.).

4. Zakon o fiskalizaciji u prometu proizvoda i usluga, kao i Zakon o porezu na dodatu vrijednost i Zakon o zaštiti potrošača Crne Gore, će od strane Naručioca Parking Servis Žabljak biti u potpunosti ispoštovan.

